ועדת הכספים, כנסת 17, פרוטוקול מספר 396, 2007-05-21 10:40

סטס מיסז'ניקוב: סיוע בשכר דירה למקבלי הבטחת הכנסה עקב יציאתם מהארץ.

סופה לנדבר: הקשישים או האנשים שמקבלים ביטוח קצבת זיקנה מביטוח לאומי היו רשאים לצאת לחו"ל רק לחודשיים.

סופה לנדבר: אנחנו הארכנו את זה ל72 יום.

סופה לנדבר: אני אסביר למה חשוב לקשישים האלה שחיים מקיצבת זיקנה לא להיות בני ערובה במדינת ישראל.

סופה לנדבר: אנחנו חיים באקלים מאוד קשה.

סופה לנדבר: לחלק מהמבוגרים יש ילדים שמפוזרים בעולם כולו.

סופה לנדבר: אנחנו הארכנו את זה ל72 יום רצוף על מנת שהאנשים יוכלו לצאת לחו"ל.

סופה לנדבר: האנשים האלה, שאנחנו מייצגים אותם כאן בכנסת, קיבלו את זה כדבר טוב שנעשה עבורם.

סופה לנדבר: פתאום התברר, מאחד הראיונות ברדיו, שמשרד השיכון חי בפרוגמה אחרת.

סופה לנדבר: אם בביטוח לאומי הגענו להסכם של 72 יום, במשרד השיכון נשאר עדיין 60 יום.

יעקב ליצמן: לא תיקנו את זה בחוק?

סטס מיסז'ניקוב: מסתבר שהמחשוב של משרד השיכון לא מחובר למחשוב של ביטוח לאומי.

סופה לנדבר: מתברר שבמשרד השיכון יש משהו אחר, הם חיים בממשלה אחרת.

סופה לנדבר: אני פניתי למאיר שטרית.

סופה לנדבר: הוא הבין את הבעיה.

סופה לנדבר: שם אפשר לצאת ל60 יום ועוד 60 יום, אבל לא יותר מ60 יום בפעם אחת.

סופה לנדבר: אני מבקשת דחוף לתקן את זה.

סופה לנדבר: אני מבקשת להחזיר את הכספים לאנשים שמהתחלת השנה הזאת תיקנו לגביהם את העניין הזה בהסכם הקואליציוני.

שלי יחימוביץ': זה בחקיקה?

סטס מיסז'ניקוב: זה חוקק בחוק ההסדרים של 2007.

יעקב ליצמן: אולי שגית תסביר לנו איפה צריך לתקן.

יעקב ליצמן: אני מבין שאין חוק מיוחד שצריך לתקן.

שגית אפיק: התיקון שעשיתם הוא בחוק הבטחת הכנסה.

שגית אפיק: מאחר שהתיקון הוא בחוק הבטחת הכנסה, אז לפי מיטב פרשנותי והבנתי זה אמור לחול על כל המחשבים הקיימים.

שגית אפיק: הביצוע צריך להיעשות פעם אחת.

שגית אפיק: סך הימים שתיקנתם הוא 72 יום, ולכן אם יש 60 פלוס 60 מגיע רק את 12 הימים הנוספים.

סטס מיסז'ניקוב: 72 יום שתיקנו בחוק הבטחת הכנסה זה מצטבר או רצוף, הכל לפי בחירתו של האדם.

סטס מיסז'ניקוב: הם נותנים 120 יום, שזה 60 פלוס 60.

סטס מיסז'ניקוב: הם פוסלים את המקרים שבהם אדם רוצה לצאת ל72 ימים.

רונן כהן: אנחנו חושבים שההסדר שמשרד השיכון מציע טוב יותר מאשר ביטוח לאומי.

רונן כהן: הוא לא עושה מצטבר.

רונן כהן: הוא אומר שאדם יוצא ל60 יום, כשאחרי זה זה מתחיל מהתחלה.

רונן כהן: אם הוא עובר במצטבר 72 יום, אז בביטוח לאומי זה אבוד.

רונן כהן: אנחנו מחוברים למחשב אחד של יציאות וכניסות.

רונן כהן: זה לא שייך לביטוח לאומי.

רונן כהן: ברגע שהאדם יוצא מהארץ מתחיל מרוץ הזמן.

רונן כהן: הוא יכול להיות 58 יום, לחזור ותיאורטית לצאת אחר כך לעוד 58 יום.

סופה לנדבר: אנו צריכים התאמה.

רונן כהן: מעבר לקשישים יש גם עולים שמקבלים קצבאות.

רונן כהן: אם נהיה צמודים למה שעושה ביטוח לאומי יותר אנשים ייפגעו.

יעקב ליצמן: זה לא משנה אם נראה לכם שיותר אנשים ייפגעו או שפחות אנשים ייפגעו.

יעקב ליצמן: מה שחשוב זה מה שהחוק אומר.

יעקב ליצמן: סופה צודקת בזה שאם החוק אומר לגבי 72 יום זה חייב לחול על כל המדינה.

סופה לנדבר: תחזירו לאנשים את הכספים.

סטס מיסז'ניקוב: כשעשינו את ה72 יום בביטוח לאומי תירגמו את זה למשפחה, לא לכל אחד מבני הזוג.

סטס מיסז'ניקוב: אני ביקשתי ממשרד האוצר לתקן את העיוות הזה.

סטס מיסז'ניקוב: מדובר ב100 משפחות.

סטס מיסז'ניקוב: אם כל אחד רוצה לצאת ל72 יום זה פסול.

סטס מיסז'ניקוב: הוועדה קוראת למשרד השיכון לקיים את חוק הבטחת הכנסה כפי שנוסח בחוק ההסדרים של שנת 2007.

סטס מיסז'ניקוב: אנחנו קוראים למשרד האוצר ולביטוח לאומי להתייחס לבודדים בתוך המשפחה כאילו הייתה משפחה, דהיינו שכל אחד מבני הזוג זכאי לצאת ל72 ליום.

סופה לנדבר: האם משרד השיכון יחזיר את הכספים רטרואקטיבית?

רונן כהן: אם אין מחלוקת על העניין המשפטי החוק יקוים.

סטס מיסז'ניקוב: אני מבקש לקבל דיווח בכתב תוך 14 יום לוועדת כספים על ההחלטה של משרד השיכון.

יאיר זילברשטיין: את הסוגייה של פיצול הימים אני לא מכיר, אנחנו נבדוק אותה.